263 Oracio, Orare

Secundum Damasium, libro tercio, capitulo 24, oratio est ascensus mentis in Deum. Ad hoc enim ascendit in Deum ut Deum trahat deorsum ad hominem orantem. Vnde et orantibus apostolis Spiritus Sancus descendit super eos, Act. 2[:4]. Simile videtur in fumo ascendente qui attrahit ad se ignem quem sursum attigerit sic oratio que figuratur per fumum, Apo. 8[:4]: *Ascendit fumus incensorum coram Deo* *de orationibus sanctorum*.

¶ Item, figura 3 Reg. 18[:38], orante Elya descendit ignis de celo et consumpsit holocausta. Hic ergo nota quod oratio consonet ori, contra quos Ysai. 29[:13]: *Populus* hic *labiis me* honorat, *cor autem* eorum *longe est a me*. Vnde dicitur uulgariter corpus in choro, cor in foro est. Sicut vidua derelicta. /f.81va/ Vnde est de oratione deuota et indeuota, sicut de ense qui eandem vim habet quantum de se et de manu forti et manu debili. Alium tamen habet effectum qui oratio deuota celos penetrat. Tepida autem parum prodest ac grauius de ydeomate in orando parum curetur. Verba tamen sacre scripture maioris sunt efficacie quamuis minus interegantur, eo quod a Spiritu Sancto sunt edita. Oratio ergo deuota que non est obliqua per distraccionem nec retorta per desercionem Deum attingit, sicut patet <va: ~~esse discreta ita quod nichil petatur nisi quod~~ :cat> Moyse orante pro populo, Exod. 17[:11] et capitulo 32[:11]. Oracio debet esse discreta ita quod nichil petratur nisi quod iustum est dari.

¶ Nam non est dandum quod iniure est negandum. Et ideo non est petendum sicut patet, Matt. 20[:20], de matre filiorum Zebedei indiscrete petende necessito. Temporalia non sunt absolute petenda nisi sub conditione eo, scilicet, modo quo ipse scit talia nobis prodesse. Vnde Ambrosius, *Super beati immaculata*, dum Deum orans, postula magna, sed non terrena.

¶ Noli ergo pro pecunia pecere quia erugo est, nec pro possesione quia terra est nichil. Enim nisi quod dignum est suis beneficiis exaudit. Ideo exauditus est Salomon, 1 Reg. 3[:9], quia non petinit longitudinem dierum, nec multitudinem rerum nec victoriam hostium, sed sapientiam quod erat Deo placitum. Ideo Deus docuit nos rectum modum orandi in Luc. [11:2] et in Matt. [6:9-13]: *Sanctificetur nomen tuum*, scilicet, in nobis qui a Christo docimur Christiani ut sumus vasa munda contra luxuriam, *adueniat regnum tuum*, scilicet, nobis pro regno terreno, quia pro te dimisimus qui cupiditatem et auariciam stat, *voluntas tua,* quia pro te voluntatem nostram contempsimus contra superbiam, *panem nostrum* cotidianum *da nobis hodie*, id est, nostram sustentacionem non superfluam nec danittatam contra gulam, *dimitte nobis debita nostra* contra iram. *Et ne nos inducas in tentationem*, carnale, mundialem, diabolicam, et hoc contra inuidiam *sed libera nos a malo*, per opera misericordia et alia penitentialia contra accidiam.

¶ Tercio, debet oracio esse vera, feruens, et lacrimosa, alioquin seruus. Bernardus, non fructificat magis quam terrena arida, et hoc est contra ypocritas. Contra quos sic inuehit Chrisostomus, *Supra Mattheum in imperfectum*, supra illud, Ve vobis ypocrite. Dic ypocrita, si bonum est esse bonum.

De quo vide supra capitulo [185] Ypocrita.

Item, impellimur adorandum propter multas causas. Primo, propter nostram necessitatem. Nam nos nichil habemus quin consummus quasi aleatores. Iccirco oportet nos abunde acquirere, Jac. 1[:5]: *Si quis vestrum indiget sapientia, postulet a Deo*.

Secundo, propter Christi liberalitatem, nam ipse paratus plura dare qua nos petere. Ideo ipse bene compatur regi Assuero qui Esther [] pauca petenti. Dixit, Si dimidium regni mei pecieris impetrabis. Vnde et in Christo fallit illa regula Anglicana: **to a good bidder, good cherner.** Immo econtra competit Christo **to godd bidder, fre 3euer.** In cuius rei signum ipse Christus reprehendit pecere differentes, Joan. 16[:24]: *Usque modo non petistis quidquam in nomine meo: petite, et accipietis*.

¶ Tercio, propter orationis vtilitatem, maxime si sit lacrimosa quia tunc deicitur ventum temptationis, sicut modica pluuia tempestatem sedat, Tob. 3[:22]: *Post tempestatem tranquillum facis, et post* lacrimas, *exultationem* immittis. Quia secundum Gregorium, dulciores sunt apud Deum lacrime petentium quam delicie regum deadmirans, Bernardus, ait, Si tam dulce est flere apud te, bone Jesu, quam dulce erit de te gaudere. Vnde notandum quod tria bona proueniunt per orationem. Primo quod Deus placatur. Secundo quod homo infirmus sanatur. Tercio quod demon hostis confugatur.

¶ De primo, Hieronimus, oratio Deum lenit, lacrima Deum cogit. Figura ad hoc /f. 81vb/ 4 Reg. 20[:5], Ezechias per orationem et lacrimas placuit a Deo ut sententiam omnis mutaret et dies ad vitam adquireret. Et bene conueniunt, oratio cum lacrima, quia omnis melodia que fit ad aures melius sonat super aquam. Ideo dixit angelus Tobie 12[:12]: *Quando orabas cum lacrimis, ego orationem tuam obtuli* Deo.

Item, Christus ante passionem sanguinem fudit cum lacrimis, Luc. 22[:44]. Vnde Chrisostomus in libro *De reparacione lapsi*, si languidus es, noli dicere, Quomodo pro sanctitate mea orabo, audi scripturam. Oratio vincula Petri soluit. Dilatacionem Pauli dilatauit. Caminum ignis extinxit. Ora leonum conclusit. Sterilem fecundauit. Puplicanum iustificauit.

Item, Chrisostomus, *Super Mattheum* homilia 18, oratio est sicut suauitas boni odoris. Sicut igitur res aliqua siue aliqua siue odore esse potest. Odor autem sine re esse non potest. Sic opus sine oratione aliquid est, oratio sine opere bono nichil est.

Item, Boethius, *De consolation*,libro 5, prosa tercia, dicit orationem esse vnicum inter Deum et hominem commercium sperandi.

¶ De secundo, quod oratio infirmum sanat, Jac. 5[:14]: *Infirmatur quis in vobis inducat presbyteros ecclesiæ, et orent super eum*, etc. Hic patet quod oratio presbitorum melior est quam aliorum, tamen ratione officii. Tamen, ratione status melius dispositi, Prou. 15[:29]: *Longe est Dominus ab impiis, et orationes justorum exaudiet*.

Item, Gregorius, *Moralia* 39, super illud [Job 39:26]: *Numquid per sapienciam tuam plumescit accipiter*. Dicit quod accipiter multo tempore nititiur contra debilitatem senectutis, sed tandem expandit *alas ad austrum*, contra radium solis et sic deponendo veteres plumas iuuenescit. Sic Deus permittit cursum nature minui ut homo curat ad Deum, <va: ~~et iurabat. ¶ Sap. 19 tetigit iustos~~ :cat> Eccli. 38[:9]” *Fili, in infirmitate tua ne despicias teipsum, sed ora Dominum, et curabit*.

¶ Item, Sap. 18[:20-21]: *Tetigit justos tentatio mortis*, et sequitur, *proferens servitutis suæ scutum, orationem*. Sed sunt multi qui portant scutum orationem sicut portatur scutum hominis mortui, scilicet, euersus modo, ita quod latior preest versus terram et punctus versus celum. Talis oratio prauum valetis uel si sic portetur in pugna parum valet.

¶ Item, scutum debet in propria persona portari et non per alium, Psal. [87:3]: *Intret in conspectu tuo oratio mea*.

Item, nota quod musce non resident super vas bulliens, sed super tepide calefactum, sic super cor tepidum temptaciones.

Item, non sufficit oratio sine operibus, Ysai. 1[:15]: *Cum multiplicaveritis orationem, non exaudiam: manus enim vestræ sanguine [plenæ sunt*].

¶ Tercio, per orationem demon fugatur, exemplum in Tobia 6[:18-19], per orationem fugatus est demon ab Anna.

¶ Dicunt naturales quod omne animal venenosum fugatur ad clamorem pauonis, sic demon per orationem, Num. 21[:7] ad orationem Moysi ablate sunt serpentes. Et in *Vitis Patrum*, habetur quod per orationem viuus heremite diu impeditus est demonne posset transire ad partes occiduas.

¶ Item, per orationem Manasses liberatus est de caldario Babilonico, 2 Paral. 33[:13]. Et Daniel de ore leonis, Dan. 6[:22]. Et Jonas de ventre ceti, Jon. 2[:11].

Item, dicit Boethius, *De consolatione* libro prosa vltimo, quod orationes cum recte fiunt, inefficacios esse non possunt.

Item, Chrisostomus *Super Mattheum*, homilia 19, quod oratio fit preciosa ostendit per hoc quod thimiamati comparatur, Apo. 8[:3]: *Stetit angelus ante altare aureum habens thuribulum*, etc.

Item, quod mage sit dignitatis, quia mox ut effundunt suscipiuntur per angelos ut offeruntur conspectui de Tob. 12[:15]*: Ego sum Raphaël* qui optuli orationem tuam *ante Dominum*.

¶ Item, quod magne sit virtutis quia extinguit flammas puerorum, Dan. 3[:24] et 10[:11].

¶ Item, oratio est sicut incensum diuine miseracioni offerendum, Psal. [140:2]: *Dirigatur* Domine ad te *oratio mea sicut incensum*. Est sicut scutum diuine indignationi oppositum, Sap. 18[:21]: Moyses *proferens scutum* orationis *restitit iræ*. Est sicut tributum diuine dominacioni persoluendum, Matt. 17[:24].

Item, qui orat sed clamare sicut paruulus quoniam uult vbera, Can. /f. 82ra/ 1[:1]: *Meliora sunt ubera tua vino*.

Item, sicut catulus cum sentit vbera, Psal. [106:6]: *Ad Dominum cum tribularentur clamaverunt*.

¶ Item, sicut populus cum videt pericula precipue contra tria: pericula aque, ignis, et hostes. Primum est carnalis concupiscencia. Secundum mundialis auaricia. Tercium diabolica versutia de quibus in Psal. [82:4]: *Consilium* malignacium obedit me.

Item, oracio est sicut armatura militem armans, sicut lucerna viam demonstrans, et sicut columba oliuam reportans.

De primo, miles non exit ad bellum sine armis, sic nec nos ad conflictum temptacionis sine oratione. In cuius figura dicitur, Exod. 18[:10], Moyse orante vicit Israel.

¶ De secundo, sicut lucerna est necessiaria in tenebris, sic oratio in rebus dubiis, in cuius figura mulier euangelica, id est, aniam deuota accendit lucernam, id est, orationis instanciam et inuenit dragmam, id est, graciam deperditam, Luc. 15[:8]. Vnde Hieronimus in *Epistula ad Paulinum*, presbiter in principio cuiuslibet operis boni premitte signum crucis in fronte cum oratione Dominica.

¶ De tercio, sicut columba cum ramo denunciauit pacem et cesarem diluuium, sic oratio impetrat diuinam reconsiliacionem, Gen. 8[:8], et sicut columba duas habet alas, sic oratio habet ieiunium cum elemosina.

¶ Item, Chrisostomus, *Homilia* 14, libenter audit Deus, quando Christianus non solum orat pro se, sed etiam quando orat pro alio. Nam pro se orare est nature, pro altero orare est gratie.

¶ Ad primum necessitas rei cogit, ad secundum caritas hortatur. Et sic etiam caritas debet ad inimicum extendi. Vnde Gregorius *Super euangelium*, si martir Stephanus non orasset, Paulum non adquisisset.

¶ Item, oratio debet esse pura, [1] Tim. 2[:8]: *Volo viros orare* super euangelium *in omni loco, levantes puras manus sine ira*. Et Marc. 11[:25]: *Cum stabitis ad orandum, dimittite si* quid *habetis adversus aliquem*. Et non hic quod dicitur, Matt. 18[:32], de seruo nequam cui reuocatum est debitum, quia nolunt misereri conserui sui, Chrisostomus, *Homilia* 54, qualis res mota fuerit talis odor procedit. Ideo non audire quia inquinato ore oras, et Ysai. 1[:15]: *Cum multiplicaveritis orationem, non exaudiam*, etc. Ideo Eccli. 18[:23]: *Ante orationem præpara animam tuam, et noli esse sicut homo* temptans *Deum*.

Item, oratio debet operatione fulciri, Tre. 3[:41]: *Levemus corda nostra cum manibus ad Dominum*, id est, orationem cum operibus. Nam qui orat et non operatur cor leuat sed manus non. Exemplum in instrumento musicali vbi requiritur quod cor sic intentur cum applicatione manus operantis. Figura ad hoc [2] Macc. vltimo [15:26-27]: *Judas et qui cum eo erant congressi sunt manu quidem pugnantes, sed cordibus* oratrices. Exod. 17[:11], Moyses manus leuate et corde orante victus est Amalech. Sic vincitur turba demonum sancto viro orante.

¶ Item, cum tres sint partes satisfactionis pro peccato: elemosina, ieiunium, et oratio. Tamen, potissima quia clementia fit de rebus ieiunium de corpore. Set oratio de corde quod acceptissimum est Deo. Vnde Hieronimus, jeiunio passiones corporis sunt sanande sed orationibus pestes mentis. Ideo Christus dixit Marc 9[:28]: *Hoc genus* demoniorum non eicitur *nisi in oratione et jejunio*.

¶ Est autem notandum quod oratio non debet esse clamosa. Vnde dixit Christus, Matt. 6[:6]: *Tu autem cum* oras, *intra* cubitu, et clauso. Vbi dicit Chrisostomus, *Homilia* 13, ostium domus est os corporis, ut non clamose oremus Deum, sed desiderio tacito. Nam ex clamosa oratione tria mala proueniunt. Primum, quod talis sic clamans, non credit Deum vbique esse presentem, nec absconsa audire. Secundum, quod talis ab audientibus facile deridetur. Tercium, quod per talem alii impediuntur. Ideo euindanda est Anna primo, Reg. 1[:20], cuius intencio ferebatur ad Deum et labi quidem mouebantur, sed vox penitus non audiebatur.

¶ Item, nota quod sancti aliquando faciunt imprecationes suas, amorent uel Dominus dirigat aliquando odio culpe, ut Gal. 5[:12]: *Utinam et abscindantur qui vos conturbant*. Aliquando zelo iusticie ut in Psal. [9:18]: *Convertantur peccatores in infernum*. Sic et Elias, 4 Reg. [1:10]: *Si homo Dei sum, descendat ignis de cælo, et devoret [te]*.

¶ Item, orandum est cum humilitate, sicut patet de oratione *puplicani, Luc. [18:10] /f. 82rb/ Duo homines ascenderunt in templum ut orarent*, etc. Vbi nota quod quamuis iste pharisæus ascenderet ut oraret, nichil tamen meritorium sibi fecit quia seipsum commendauit et proximum accusauit. Se autem commendauit in tribus. Primo, de iusticia singulum cum dixit, Non sum sicut ceteri. Secundo, de abstinencia corporali cum diceret, [Jejuno bis in sabbato. Tercio, de elemosina cum diceret], Decimas do. Proximum accusauit de tribus de rapina, de adulterio, de iniusticia. Hic reprehenditur phariseus quod despectis omnibus ceteris seipsum iactauit, quod est contra Apostolum qui dixit [1 Cor. 4:4]: *Nihil mihi conscius sum, sed non in hoc iustificatus sum.*

¶ Nam secundum primum delicta quis intelligit prudencius. Quidam phariseus fecisset si illud sapientis considerasset. Iustus in principio accusator est sui. Nam vbi homo accusat se, Deus excusat.

¶ Hic commendatur puplicanus in oratione sua ab hiis que necessaria sunt penitentibus. A pudore quia a longe stabat. A timore quia non audebat oculos ad celum leuare. Ex dolore quia pectus percuciebat. Ergo erubescat, pauescebat, ingemiscebat propter multitudinem, magnitudinem, turpetudinem peccatorum. Necesse de se confidens breuiter orauit, Deus propicius esto mihi peccatori. Sed breuis oratio longam meretur misericordiam. Non descendit iustificatus ab illo, id est, regula illius. In percussione peccatoris notatur tria: ictus, sonus, tactus. In ictu notatur contricio, in sono confessio, in tactu satisfaccio. Sed et grauis iste phariseus fuerit arrogans. Non tamen asserint bona sua feria seipso, sicut illi qui dixerunt, in Psal. [11:5]: *Labia nostra a nobis sunt. Quis* vester est dominus? Immo gratias egi in principio.

¶ Item, oracio ad multa, videlicet, nam contra temptacionem roborat, Matt. 26[:41]: *Vigilate, et orate* ne *intretis in tentationem*.

Item, veniam peccatorum impetrat, Jac. 5[:15]: *Oratio fidei salvabit infirmum*.

Item, salutem corporis procurat, exemplum de Ezechia, 4 Reg. 20[:2] et Eccli. 38[:9]: *Ora Dominum, et ipse curabit te*. Jac. 5[:16]: *Orate pro invicem* et *salvemini*. Et quod semper orandum est quia semper nobis eminet periculum, Eccli. 18[:22]: Ne *impediaris orare semper*. Et Luc. 21[:36]: *Vigilate itaque*. Et semper *orantes.* Secundo, ut gracias agamus Deo pro bonis acceptis, scilicet, naturalibus, gratuitis, et fortuitis, [1] Thes. 5[:17-18]: *Sine intermissione orate*. *In omnibus gracias agite.*

¶ Item, nota quod oracio non exauditur quandoque propter ventum superbie impedientem vocem orationis et confessionis, sicut patet de vente magno impediente numorem sonum, Job 35[:12]: *Clamabunt, et non exaudiet, propter superbiam malorum*. Sed in silencio melius auditur, Tre. [3:44]: *Opposuisti tibi nubem,* ne pertranseat *oratio*.

¶ Item, propter magnam distanciam, Psal. [118:155]: *Longe a peccatoribus salus*. Prou. 15[:29]: *Longe est Dominus ab impiis, et orationes justorum* audientur.

Tercio, propter rancedinem clamantis. Cause autem rancedinis sunt multe, scilicet, potus frigiditas, clamor niminis, lepra. Sic spiritualiter: ebrietas, litigium, luxuria impediunt orationis exaudicionem, Ysai. 1[:15]: *Cum multiplicaveritis orationem, non exaudiam: manus enim vestræ sanguine plenæ sunt*, id est, opera sunt plena peccatis.